เรื่องร้องเรียน (ป้าย,ร้องเรียน) วันที่ 2022-10-29 00:59:42 — แขวงลุมพินี เขตปทุมวัน กรุงเทพมหานคร
ขอร้องเรียนเรื่องที่จอดรถภายในสวนลุมพินีอีกครั้งค่ะ หลายเดือนมานี้ มีแต่รถกระบะคนงานก่อสร้างจำนวนมากเข้ามาจอดตั้งแต่เช้าจนถึงค่ำ จนรถยนต์ของคนที่ตั้งใจมาออกกำลังกาย แทบไม่มีที่จะจอดเลย ทั้งที่ก็มีป้ายติดเอาไว้ที่ประตูทางเข้าว่า อนุญาตเฉพาะรถยนต์ของผู้ที่มาออกกำลังกายเท่านั้น แต่กลับมีรถกระบะคนงานก่อสร้างจำนวนมาก ขอย้ำว่า จำนวนมากเข้ามาจอดจนแน่น จนคนมาออกกำลังกาย บางครั้งต้องนำรถมาจอดริมถนน สุดท้ายก็ถูกตำรวจล๊อคล้อรถ เสียเงินค่าปรับกันตามกฎหมาย เหตุใดจึงอนุญาตให้รถคนงานก่อสร้างเข้ามาจอดเต็มพื้นที่ขนาดนี้คะ? หากถามว่า ทราบได้อย่างไรว่า เป็นรถคนงานก่อสร้าง สังเกตง่ายมากค่ะ ทั้งข้อความบนหลังคาที่ลงท้ายด้วย “…การช่าง” รวมถึงหมวกก่อสร้างมากมาย ที่ถูกทิ้งไว้ในแค๊ปกระบะด้านหลัง รถกระบะในรูปแบบเดียวกันจำนวนมากกกกกก ก็ยังเข้ามาจอดเต็มไปหมดอยู่ทุกวันทั้งที่ก็มีการร้องเรียนมาโดยตลอด อยากให้แก้ปัญหานี้อย่างจริงจังค่ะ หวังว่าจะแก้ปัญหาได้ เพื่อให้สอดคล้องกับนโยบายของ กทม.ที่สนับสนุนให้คนมาออกกำลังกายนะคะ เพราะเจอแบบนี้ทุกครั้งที่เดินทางมาสวนลุมพินี มันก็ท้อค่ะ ที่ข้อเรียกร้องไม่มีความคืบหน้าใดๆ ส่วนภาพที่แนบมานั้น เพื่อให้ดูความย้อนแย้งของป้ายที่ติดไว้ที่ประตู กับรถกระบะที่มีหมวกคนงานก่อสร้างห้อยเอาไว้ ซึ่งเฉพาะเช้าวันเสาร์ที่ 29 ต.ค.นี้ ดว่าจะเข้าที่จอดรถได้ ก็เกินครึ่งชั่วโมง ต่อแถวรถกระบะกว่าจะเข้าได้ แดดออกพอดีค่ะ วิ่งไม่ไหวพอดี ขอบคุณมากค่ะ